Αντμίρ Μεχμέντι

Ο Αντμίρ Μεχμέντι (16 Μαρτίου 1991) είναι Ελβετός ποδοσφαιριστής αλβανικής καταγωγής ο οποίος αγωνίζεται ως επιθετικός για τη Βόλσμπουργκ και την εθνική ομάδα της Ελβετίας.

Ο Μεχμέντι ξεκίνησε την επαγγελματική του καριέρα από την Ζυρίχη το 2008, στην οποία παρέμεινε μέχρι το 2012, οπότε και αποκτήθηκε από τη Δυναμό Κιέβου, αλλά τη δεύτερη χρονιά στην ομάδα δόθηκε δανεικός στη Φράιμπουργκ, η οποία τον απέκτησε για 6 εκατομμύρια ευρώ. Έπειτα αποκτήθηκε από τη Μπάγερν Λεβερκούζεν, με την οποία αγωνίστηκε για τρεις σαιζόν και έπειτα αποκτήθηκε από τη Βόλσμπουργκ για 8 εκατομμύρια ευρώ.

Ο Μεχμέντι πραγματοποίησε το ντεμπούτο του με την εθνική ομάδα της Ελβετίας το 2011 και έκτοτε έχει 65 συμμετοχές και 9 τέρματα με το εθνόσημο της Ελβετίας. Ήταν μέλος της ομάδας που εκπροσώπησε την Ελβετία στο Μουντιάλ 2014 και στο Euro 2016, σκοράροντας μία φορά σε κάθε διοργάνωση.

Παραπομπές

Ελβετοί ποδοσφαιριστές
Ποδοσφαιριστές Εθνικής Ελβετίας
Ποδοσφαιριστές ΣΚ Φράιμπουργκ
Ποδοσφαιριστές Μπούντεσλιγκα
Ποδοσφαιριστές Μπάγερ Λεβερκούζεν
Ποδοσφαιριστές ΦφΛ Βόλφσμπουργκ
Ποδοσφαιριστές ΦΚ Ζυρίχη
Ποδοσφαιριστές ΦΚ Ντιναμό Κιέβου
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Επιθετικοί ποδοσφαιριστές
Πρόσωπα σλαβομακεδονικής καταγωγής
Ελβετοί αλβανικής καταγωγής
Ποδοσφαιριστές Ευρωπαϊκού Πρωταθλήματος 2020